№5 қосымша
20__ жылғы ___________ №_______ шартқа

ҰҢҒЫМАЛАРДЫ САЛУ ЖҰМЫСТАРЫ БОЙЫНША ЖАУАПКЕРШІЛІК КАТАЛОГЫ
(ұңғымаларды салу бойынша)

1. Объект бойынша жұмыс кезеңдерінің жіктелуі
Топографиялық-геодезиялық жұмыстар / жұмылдыру / монтаждау.
Топографиялық-геодезиялық жұмыстар.
Жер жұмыстары: бұрғылау қондырғысына арналған алаңды дайындау, шахталық бағыттаманы салу.
Бұрғылау қондырғысын, жабдықтар мен материалдарды жұмылдыру.
Бұрғылау қондырғысын бұрғылауды бастауға дайын болғанға дейін монтаждау. Жұмылдыру және монтаждау жұмыстары бағыттама астына бұрғылау басталған сәтте аяқталған болып есептеледі.
Ұңғыманы бұрғылау.
Бағыттама астына бұрғылауды бастаудан ұңғыманы сынауға, сондай-ақ сорғы-компрессорлық құбырларды (СКҚ) түсіруге, сағалық жабдықты монтаждауға және пайдалану шегендеу тізбегін қысыммен сынауға дейінгі жұмыстар. Кезең бұрғылау қондырғысын демонтаждаумен, аумақты рекультивациялаумен және Объектіні қабылдау-тапсыру актісіне қол қоюмен аяқталады.

2. Мердігердің жауапкершілігі
2.1. Ұңғыманы бұрғылау құнына кіретін жабдықтар мен қызметтер:

· - жер жұмыстары (топырақ жұмыстары, алаңға кірме жолды және бұрғылау қондырғысына арналған алаңды салу, топырақты тасымалдау), оның ішінде бұрғылау қондырғысының іргетастарын және шахталық бағыттаманы салу;
· - тампонаждық материалдар және оларға арналған қоспалар;
· - сорғы-компрессорлық құбырлар, тізбек басы бар фонтандық арматура;
· - жабдықтар мен материалдарды тасымалдау қызметтері;
· - жанар-жағармай материалдарымен және ауыз сумен/техникалық сумен қамтамасыз ету;
· - бұрғылау ерітіндісін дайындау үшін техникалық және тұщы сумен қамтамасыз ету;
· - бұрғылау қондырғысы мен вахталық тұрғын қалашықты электр энергиясымен қамтамасыз ету;
· - барлық қалдықтарды белгіленген көму және кәдеге жарату орындарына шығару, бұрғылау қалдықтарын кәдеге жарату және/немесе сақтау;
· - бұрғылау ерітінділерін қайта пайдалану мақсатында араластырғыштары бар жеке өлшеу сыйымдылықтарында сақтау және жарамды күйде ұстау;
· - шламды шығару және барлық қалдықтарды белгіленген кәдеге жарату орындарына тасымалдау;
· - бұрғылау бригадасы мен қызмет көрсетуші персоналды тұрғын орындармен және тамақ дайындау пунктімен қамтамасыз ету;
· - бұрғылау ерітінділері жөніндегі Мердігерге тиесілі тұрғын вагон мен жуу сұйықтықтары зертханасын тұтынуға және жеке гигиенаға арналған тиісті сападағы әрі жеткілікті көлемдегі ауыз сумен қамтамасыз ету;
· - бұрғылау ерітінділері жөніндегі Мердігердің жабдықтарын электр энергиясымен, сумен және жанар-жағармай материалдарымен қамтамасыз ету;
· - химиялық реагенттерді тиісті түрде сақтау, пайдалану және ұңғымалар арасында тасымалдау, сондай-ақ химиялық реагенттерді сақтауға арналған контейнермен (үй-жаймен) қамтамасыз ету;

2.2. Ұңғыманы салу құнына кіретін операциялар мен іс-қимылдар:
· - бұрғылау қондырғысын, көтергіш агрегатты және ұңғыманы сынауға арналған траптық шаруашылықты жұмылдыру, монтаждау және демонтаждау;
· - бұрғылау қондырғысы мен жабдықтарға арналған алаңды дайындау;
· - белгіленген өлшемдегі шахтаны салу;
· - ұңғыманы тереңдету, жуу, түсіру-көтеру операциялары (ТКО) және қашауды ауыстыру;
· - бұрғылау ерітіндісін дайындау, технологиялық сүйемелдеу және бақылау;
· - ұңғыманы тереңдету барысында, сондай-ақ шегендеу тізбектерін түсіру немесе каротаж жүргізу алдында ұңғыма оқпанын шаблондау, кеңейту және өңдеу;
· - авариялық құрал-саймандар және авариялық-ұстау жұмыстары;
· - шегендеу тізбектерін түсіру және цементтеу;
· - СКҚ аспасын және сағалық жабдықты монтаждау, СКҚ тізбегін түсіру;
· - атқылауға қарсы жабдықты (АҚЖ) монтаждау және сынау, шегендеу тізбектерінің герметикалығын тексеру;
· - цемент стақанын бұрғылап өту (бағыттама, кондуктор);
· - керн алу;
· [bookmark: _Hlk219622920]- геологиялық-технологиялық зерттеулер;
· - ұңғыманы сынау;
· - бұрғылау ерітіндісін техникалық суға немесе мұнайға ауыстыру арқылы қабаттан ағын шақыру;
· - цемент көпірін немесе пакер орнату арқылы сынау аралығын оқшаулау;
· - аумақты рекультивациялау, бұрғылау қалдықтарын кәдеге жарату және/немесе сақтау жұмыстары;
· - ұңғымаларды консервациялау/жою жұмыстарын жүргізу.
2.3. Жұмылдыру және бұрғылау қондырғысын көшіру кезеңіндегі жауапкершілік:
· - габариттен тыс жүктерді тасымалдауға және коммуникациялармен (электр желілері, су, мұнай және газ құбырлары және т.б.) қиылысуға қажетті барлық рұқсаттарды алу;
· - бұрғылау жабдықтарын орналастырудың бекітілген схемасын ұсыну;
· - бұрғылау қондырғысын көшіру, жабдықтарды тасымалдау және бұрғылау қондырғысын монтаждау үшін қажетті барлық көлік жұмыстары мен қызметтері;
· - жанар-жағармай материалдарымен және ауыз сумен қамтамасыз ету;
· - бұрғылау қондырғысы мен вахталық тұрғын қалашықты электр энергиясымен қамтамасыз ету;
· - қалдықтарды, қоқысты және т.б. арнайы бөлінген орындарға шығару/әкету.

3. Тапсырыс берушінің жауапкершілігі
· - пайдалану шегендеу тізбегін түсіруге рұқсат беру;
· [bookmark: _Hlk220946947]- ашық оқпанда және шегенделген ұңғыма оқпанында геофизикалық зерттеулер жүргізу;
· - гидродинамикалық зерттеулер;
· - қабаттарды модульдік динамикалық сынау (МДС);
· - перфорациялық-жару жұмыстары (ПЖЖ);
· - Шарт талаптарына сәйкес Шарттың орындалуына геологиялық және техникалық қадағалау жүргізу;
· - бұрғылау ерітіндісін дайындау, өңдеу және ұңғымаларды сынау үшін жеке шарт бойынша шикі мұнаймен қамтамасыз ету; бұл ретте аталған материалдардың бағалары Тапсырыс берушінің бөгде ұйымдарға ұсынатын өнімдерінің, жұмыстары мен қызметтерінің босату бағаларын есептеу әдістемесіне сәйкес айқындалады.

4. Мердігердің жерасты жабдықтары
Мердігер барлық жерасты жабдықтарына келтірілген залал үшін дербес жауапты болады. Мұндай жабдықтарға, олармен шектелмей, бұрғылау және шегендеу құбырлары, жалғастырғыш аудармалар, сорғы-компрессорлық құбырлар, тізбек басы бар фонтандық арматура жатады.
Тапсырыс беруші мұндай залал үшін жауапты болмайды, алайда залал Тапсырыс берушінің, оның өкілдерінің немесе персоналының кінәсінен келтірілгені дәлелденген жағдайлар бұған жатпайды.
5. Жер қойнауына келтірілген залал
Мердігер кез келген жерасты қабатына, горизонтқа немесе кен орнына келтірілген залал үшін жауапты болмайды, бұған залал Мердігердің, оның өкілдерінің, персоналының немесе қосалқы мердігерлерінің кінәсінен туындаған жағдайлар кірмейді.

